
22-TA-1403: Cits plānošanas dokumenta (grozījumu) projekts (Groza ar plānošanas dokumentu)
Grozījums Ministru kabineta 2017. gada 23. augusta rīkojumā Nr. 447 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 22.0. versija)"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 10.06.2022.)
Atbilstoši MK rīkojuma projekta 1.punktā norādītajam projekta “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1.kārta)” izmaksas ir 853 840 euro. Savukārt, saskaitot anotācijas 3.sadaļas “Tiesību akta projekta ietekme uz valsts budžetu un pašvaldību budžetiem” 6.2.apakšpunktā norādīto finansējumu pa gadiem, veidojas 816 264 euro. Ņemot vērā, ka veidojas pretruna, lūdzam precizēt anotācijas 3.sadaļu tā, lai finansējuma apmērs pa gadiem atbilstu rīkojuma projekta 1.punktā norādītajam.
 
Piedāvātā redakcija
-
	Ņemts vērā
Aprēķins precizēts.
	3. Tiesību akta projekta ietekme uz valsts budžetu un pašvaldību budžetiem

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 10.06.2022.)
Ņemot vērā, ka rīkojuma projekts neskar MK 23.08.22. rīkojuma Nr.447 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 22.0.versija)” 5.punktu, t.i. neparedz precizēt finansējumu uzturēšanas izmaksām, svītrojams anotācijas 3.sadaļas “Tiesību akta projekta ietekme uz valsts budžetu un pašvaldību budžetiem” 3., 5., 7., 8.ailes 1., 2.punktā un 1.1., 2.1.apakšpunktā norādītais finansējums 77 000 euro apmērā. Vienlaikus lūdzam anotācijas 3.sadaļas 6.punktā un 6.2.apakšpunktā norādīto informāciju par plānotajām projekta uzturēšanas izmaksām pārlikt uz sadaļu “Cita informācija”.
 
Piedāvātā redakcija
-
	Ņemts vērā
3.sadaļas “Tiesību akta projekta ietekme uz valsts budžetu un pašvaldību budžetiem” 3., 5., 7., 8.ailes 1., 2.punktā un 1.1., 2.1.apakšpunktā norādītais finansējums 77 000 euro izņemts no tabulas.

Informācija par uzturēšanas izmaksām pārcelta uz sadaļu "Cita informācija".
	3. Tiesību akta projekta ietekme uz valsts budžetu un pašvaldību budžetiem

	3.
	Anotācija (ex-ante)
1.1. Pamatojums 
	Iebildums (FM - 28.06.2022.)
Ņemot vērā Anotācijas 1.1.apakšpunkta Apraksta 1.punktu, nepieciešams precizēt un saskaņot Neatliekamās medicīnas palīdzības dienesta projekta Nr.2.2.1.1/17/I/025 “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1. kārta)” detalizēto projekta aprakstu pirms tiek virzīts uz apstiprināšanu Ministru kabineta rīkojuma grozījumi par mērķarhitektūru, ņemot vērā izziņā Nr.3 (priekšlikums 10.06.2022.) un 4 (priekšlikums 10.06.2022.) norādīto informāciju, ka detalizēto projekta aprakstu ir plānots grozīt.
Piedāvātā redakcija
-
	Ņemts vērā
Ministru kabineta rīkojuma grozījumi par mērķarhitektūru un detalizētā projekta apraksta grozījumi tiek virzīti paralēli.

Ar iebilduma iesniedzēju (Dana Kazia, CFLA), VARAM (Lelda Kalniņa) un NMPD (Māris Rutkis) saskaņots, ka precizējumi detalizētajā projekta aprakstā tiks iesniegti VARAM līdz 01.07.2022.
 
	1.1. Pamatojums

	4.
	Plānošanas dokumenta konsolidētā versija
Projekta apraksts (kopsavilkums) 
	Priekšlikums (FM - 10.06.2022.)
Sadaļā “Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa1 rezultāta rādītājos” ierosinām izvērtēt, vai nepieciešams salāgot informāciju ar projekta Nr.2.2.1.1/17/I/025 “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība ( 1.kārta)” norādīto Detalizētā projekta apraksta saskaņoto redakciju par "Citu darbības programmas “Izaugsme un nodarbinātība” prioritārā virziena “IKT pieejamība, e-pārvalde un pakalpojumi” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvāku publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” plānoto projektu ietvaros paredzēts realizēt sekojošas darbības NMP pamatdarbības procesu pilnveidošanai:...". Detalizētajā projekta aprakstā ir norādītas trīs projekta ietvaros paredzētas realizēt darbības procesu pilnveidošanai, bet minētajā sadaļā tikai viens.


 
Piedāvātā redakcija
-
	Nav ņemts vērā
Projekta aprakstā norādītā informācija ir korekta. Detalizēto projekta aprakstu plānots grozīt un saskaņot ar VARAM atbilstoši šiem grozījumiem.
	-

	5.
	Plānošanas dokumenta konsolidētā versija
Projekta apraksts (kopsavilkums) 
	Priekšlikums (FM - 10.06.2022.)
Sadaļā “Projekta sociālekonomiskais ieguvums” ierosinām izvērtēt, vai nepieciešams salāgot informāciju ar projekta Nr.2.2.1.1/17/I/025 “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1.kārta)” norādīto Detalizētā projekta apraksta saskaņoto redakciju, kurā noteikts, kādām sistēmām ir nepieciešams saņemt/nodot datus no projekta ietvaros attīstāmās informācijas sistēmas.
Piedāvātā redakcija
-
	Nav ņemts vērā
Projekta aprakstā norādītā informācija ir korekta. Detalizēto projekta aprakstu plānots grozīt un saskaņot ar VARAM atbilstoši šiem grozījumiem.
 
	-

	6.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 10.06.2022.)
Aicinām izvērtēt iespēju anotācijā atšifrēt saīsinājuma "NMPD" pilno nosaukumu -  "Neatliekamās medicīniskās palīdzības dienests". Vienlaikus vēršam uzmanību, ka anotācijā lietots gan saīsinājums "NMPD", gan "NMP dienests", tādejādi lūdzam izvērtēt vienotu pieeju šo saīsinājumu lietojumā.
Piedāvātā redakcija
-
	Ņemts vērā
Saīsinājums MNPD atšifrēts, NNP dienests pārveidots par NMPD.
	1.3. Pašreizējā situācija, problēmas un risinājumi

	7.
	Anotācija (ex-ante)
1.2. Mērķis 
	Priekšlikums (FM - 10.06.2022.)
Aicinām papildināt anotācijas 1.2.punkta “Mērķis” sadaļu “Mērķa apraksts” ar detalizētāku informāciju par projektu Nr.2.2.1.1/17/I/025 “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1. kārta)”, norādot, ka tas ir Eiropas Reģionālās attīstības fonda projekts, kas tiek īstenots Eiropas Savienības struktūrfondu un Kohēzija fonda 2014.–2020.gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros, tādejādi nodrošinot skaidru un nepārprotamu informācijas izsekojamību.
Piedāvātā redakcija
-
	Nav ņemts vērā
Mērķa apraksts ar nolūku veidots ar ierobežotu detalizāciju, lai nepārsniegtu 500 zīmju ierobežojumu. Ja tiek pārsniegts 500 zīmju skaits, tehniski nav iespējams saglabāt informāciju.
	1.2. Mērķis

	8.
	Anotācija (ex-ante)
1.1. Pamatojums 
	Priekšlikums (VARAM - 08.06.2022.)
Lūdzu, iekļaut atsauci uz Ministru kabineta 2022.gada 29.marta rīkojumu Nr. 225 (prot. Nr. 18 33. §), kas nosaka finansējuma apjoma izmaiņas NMPD projektiem "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība" 1.kārta un "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība" 2.kārta. 
Piedāvātā redakcija
3. Ministru kabineta 2022.gada 29.marta rīkojums Nr. 225 (prot. Nr. 18 33. §) "Grozījumi Ministru kabineta 2020. gada 15. jūlija rīkojumā Nr. 374 "Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.-2020. gada plānošanas periodam".
	Ņemts vērā
Iekļauta atsauce uz 2022. gada 29. marta MK rīkojumu Nr. 225.
	1.1. Pamatojums

	9.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (VARAM - 08.06.2022.)
Aicinām informācijas uztveramībai papildināt ar norādi, ka aktivitāšu “Izveidot portālā www.latvija.lv elektronisko pakalpojumu ”Pirmās palīdzības apmācība”"un “Brigāžu darbu nodrošinošo kompleksu operatīvajā medicīniskajā transportā iegāde” pārcelšana no 1.kārtas projekta uz 2.kārtas projektu tika saskaņota ar VARAM (19.05.2021. vēstule Nr. 11-2/4835) un atbilstoši precizētajam 1.kārtas projekta  detalizētajam aprakstam ar samazinātu tvērumu tika sasniegti 1.kārtas projekta mērķi. 
Piedāvātā redakcija
-
	Ņemts vērā
Informācija papildināta ar ieteikto norādi.
	1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 10.06.2022.)
1.3.apakšpunktā “Pašreizējā situācija, problēmas un risinājumi” ierosinām precizēt norādīto redakciju "1. kārtas projekts 2021. gada 24. maijā veiksmīgi noslēdzās un Projekta samazinātā tvēruma mērķi tika sasniegti", ņemot vērā, ka Vienošanās grozījumi par projektu Nr.2.2.1.1/17/I/025 īstenošanu un noslēguma maksājuma pieprasījums no sadarbības iestādes puses nav apstiprināts, kura ietvaros gūst pārliecību par projekta mērķu un iznākumu rādītāju sasniegšanu.
Piedāvātā redakcija
-
	Ņemts vērā
Ņemot vērā VARAM ieteikumu, šī daļa papildināta un formulēta šādā redakcijā:

"1. kārtas projektā iekļauto darbību "Izveidot portālā www.latvija.lv elektronisko pakalpojumu "Pirmās palīdzības apmācība"" un "Brigāžu darbu nodrošinošo kompleksu operatīvajā medicīniskajā transportā iegāde" pārcelšana no 1. kārtas projekta uz NMPD projektu Nr. 2.2.1.1/20/I/001 "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2. kārta)" (turpmāk – 2. kārtas projekts) tika saskaņota ar VARAM (2021. gada 19. maija vēstule Nr. 11-2/4835) un atbilstoši precizētajam 1. kārtas projekta  detalizētajam aprakstam ar samazinātu tvērumu 2021. gada 24. maijā noslēdzās 1. kārtas projekta īstenošana."
	1.3. Pašreizējā situācija, problēmas un risinājumi

	11.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 10.06.2022.)
3.punktā “Tiesību akta projekta ietekme uz valsts budžetu un pašvaldību budžetiem” pie 6.2.apakšpunkta “detalizēts izdevumu aprēķins” ierosinām precizēt piedāvāto redakciju no “2022. gadā saskaņā ar valsts budžetu kārtējam gadam netika plānoti budžeta izdevumi, ņemot vērā, ka projekts ir noslēdzies  2021. gada 24. maijā” uz “2022. gadā saskaņā ar valsts budžetu kārtējam gadam netika plānoti budžeta izdevumi, ņemot vērā, ka projekta īstenošana ir noslēgusies 2021. gada 24. maijā”, ņemot vērā, ka Vienošanās grozījumi par projektu Nr.2.2.1.1/17/I/025 īstenošanu un noslēguma maksājuma pieprasījums no sadarbības iestādes puses nav apstiprināts.
 
Piedāvātā redakcija
-
	Ņemts vērā
Redakcija mainīta atbilstoši priekšlikumam.
	3. Tiesību akta projekta ietekme uz valsts budžetu un pašvaldību budžetiem

	12.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 10.06.2022.)
Ierosinām izvērtēt, vai anotācijas 3.punkta “Tiesību akta projekta ietekme uz valsts budžetu un pašvaldību budžetiem” pie 6.2.apakšpunktā būtu norādāmi veseli skaitļi bez cipariem aiz komata.
 
Piedāvātā redakcija
-
	Ņemts vērā
Anotācijas 3. punkta 6.2. apakšpunktā aprēķins precizēts, norādīti veseli skaitļi.
	3. Tiesību akta projekta ietekme uz valsts budžetu un pašvaldību budžetiem

	13.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 28.06.2022.)
Lūgums izvērtēt, vai nepieciešams precizēt Anotācijas 1.3.apakšpunktā norādīto informāciju, ņemot vērā, ka nepieciešami projektu 1.un 2.kārtas detalizētā apraksta grozījumi:
"1. kārtas projektā iekļauto darbību "Izveidot portālā www.latvija.lv elektronisko pakalpojumu "Pirmās palīdzības apmācība"" un "Brigāžu darbu nodrošinošo kompleksu operatīvajā medicīniskajā transportā iegāde" pārcelšana no 1. kārtas projekta uz NMPD projektu Nr. 2.2.1.1/20/I/001 "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2. kārta)" (turpmāk – 2. kārtas projekts) tika saskaņota ar VARAM (2021. gada 19. maija vēstule Nr. 11-2/4835) un atbilstoši precizētajam 1. kārtas projekta  detalizētajam aprakstam ar samazinātu tvērumu 2021. gada 24. maijā noslēdzās 1. kārtas projekta īstenošana".
Papildus skatīt iebildumu pie Anotācijas 1.1.apakšpunkta Pamatojums, apraksta 1.punktu.
Piedāvātā redakcija
-
	Nav ņemts vērā
Atlikušie 1. kārtas detalizētā projekta apraksta grozījumi ir tehniski precizējumi, kas neskar problēmas būtību.
	1.3. Pašreizējā situācija, problēmas un risinājumi

	14.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 28.06.2022.)
Lūgums izvērtēt, vai nepieciešams precizēt Anotācijas 3.punkta 6.2.apakšpunkta "Detalizēts izdevumu aprēķins" norādīto redakciju:
no "1. kārtas projekta ietvaros veiktie izdevumi:" uz "1. kārtas projekta ietvaros plānotie izdevumi:".

 
Piedāvātā redakcija
-
	Ņemts vērā
Izmaiņas veiktas.
	3. Tiesību akta projekta ietekme uz valsts budžetu un pašvaldību budžetiem



